Úradný vestník L 296 , 13/10/1992 S. 0005 - 0009

Fínske špeciálne vydanie: Kapitola 2 Zväzok 8 S. 0145

Švédske špeciálne vydanie: Kapitola 2 Zväzok 8 S. 0145



Nariadenie Komisie (EHS) č. 2949/92 z 9. októbra 1992 o zatriedení určitého tovaru do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2658/87 [1] o colnej a štatistickej nomenklatúre a Spoločnom colnom sadzobníku, naposledy pozmenené nariadením Komisie (EHS) č. 1039/92 [2], a najmä na článok 9 uvedeného nariadenia, keďže pre zaistenie jednotného užívania kombinovanej nomenklatúry pripojenej k uvedenému nariadeniu je nevyhnutné prijať opatrenia ohľadne zatriedenia tovaru uvedeného v prílohe tohoto nariadenia, keďže nariadenie (EHS) č. 2658/87 stanovilo všeobecné pravidlá pre interpretáciu kombinovanej nomenklatúry a tieto pravidlá rovnako platia pre každú inú nomenklatúru, ktorá je na nej úplne nebo čiastočne založená alebo ktorá k nej pridáva akékoľvek ďalšie triedenie a ktorá je zriadená zvláštnymi predpismi Spoločenstva s cieľom uplatnenia sadzobných alebo iných opatrení, ktoré sa vzťahujú na obchod s tovarom, keďže podľa uvedených všeobecných pravidiel tovar opísaný v stĺpci 1 tabuľky pripojenej k tomuto nariadeniu musí byť zatriedený do príslušných kódov KN uvedených v stĺpci 2, na základe odôvodnení uvedených v stĺpci 3, keďže je vhodné, aby v závislosti na opatreniach platných v Spoločenstve, ktoré sa vzťahujú na systémy dvojitej kontroly a na predchádzajúci a spätný dohľad nad textilnými výrobkami pri dovoze do Spoločenstva, záväzné informácie o nomenklatúrnom zatriedení tovaru vydané colnými orgánmi členských štátov vo veci zatriedenia tovaru do kombinovanej nomenklatúry, ktoré už nezodpovedajú tomuto nariadeniu, mohli byť v súlade s ustanoveniami článku 6 nariadenia Komisie (EHS) č. 3796/90 [3] v znení nariadenia (EHS) č. 2674/92 [4] ich držiteľom po určitú dobu naďalej uplatňované, pokiaľ držiteľ uzavrel zmluvu uvedenú v článku 14 odsek 3 písmeno a) alebo b) nariadenia Komisie (EHS) č. 1715/90 [5]; keďže opatrenia tohoto nariadenia sú v súlade so stanoviskom Výboru pre nomenklatúru, PRIJALA TOTO NARIADENIE: Článok 1 Tovar opísaný v stĺpci 1 pripojenej tabuľky je teraz zatriedený do kombinovanej nomenklatúry do príslušných kódov KN uvedených v stĺpci 2 uvedenej tabuľky. Článok 2 V závislosti na opatreniach platných v spoločenstve, ktoré sa vzťahujú na systémy dvojitej kontroly a na predchádzajúci a spätný dohľad nad textilnými výrobkami pri dovoze do spoločenstva, záväzné informácie o nomenklatúrnom zatriedení tovaru vydané colnými orgánmi členských štátov vo veci zatriedenia tovaru do kombinovanej nomenklatúry, ktoré už nezodpovedajú tomuto nariadeniu, môžu byť v súlade s ustanoveniami článku 6 nariadenia Komisie (EHS) č. 3796/90 naďalej uplatňované ich držiteľom po dobu 60 dní od dátumu nadobudnutia účinnosti tohto nariadenia, pokiaľ držiteľ uzavrel zmluvu uvedenú v článku 14 odsek 3, písmeno a) alebo b) nariadenia Komisie (EHS) č. 1715/90. Článok 3 Toto nariadenie nadobúda účinnosť dvadsiaty prvý deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 9. októbra 1992 Za Komisiu Christiane Scrivener členka Komisie [1] Ú. v. ES L 256, 7.9.1987, s. 1. [2] Ú. v. ES L 110, 28.4.1992, s. 42. [3] Ú. v. ES L 365, 28.12.1990, s. 17. [4] Ú. v. ES L 271, 16.9.1992, s. 5. [5] Ú. v. ES L 160, 26.6.1990, s. 1. -------------------------------------------------- PRÍLOHA Opis tovaru | Zatriedenie kód KN | Odôvodnenie | (1) | (2) | (3) | 1.Ľahký voľný pletený odev (100 % bavlna), jednofarebný, určený na zakrytie hornej časti tela, dosahujúci doprostred stehien. Má okrúhly voľný výstrih s našitými pásikmi a krátke rukávy. V spodnej časti a na koncoch rukávov je tento kus odevu takisto obrúbený (šaty) (pozri fotografiu č. 505). | 61044200 | Zatriedenie je určené ustanoveniami všeobecných pravidiel 1 a 6 pre interpretáciu kombinovanej nomenklatúry, znením kódov KN 6104 a 61044200. | 2.Ľahký pletený odev (100 % bavlna), určený na zakrytie hornej časti tela, dosahujúci pod pás, s okrúhlym výstrihom, vpredu čiastočne rozopínateľný, so zapínaním na gombíky zľava doprava, s krátkymi, na koncoch obrúbenými rukávmi. Spodná časť tohoto kusu odevu je rovnako obrúbená. V úrovni pásu je našitý stĺpik očiek zo slučkovej priadze, cez ktorý prechádza tenká šnúra (pozri fotografiu č. 508). | 61051000 | Zatriedenie je určené ustanoveniami všeobecných pravidiel 1 a 6 pre interpretáciu kombinovanej nomenklatúry, poznámkou 4 ku kapitole 61, znením kódov KN 6105 a 61051000. Tenká šnúra je čisto ozdobná. | 3.Ľahký pletený odev (100 % bavlna) pre deti, ktorých výška je väčšia ako 86 cm (obchodná veľkosť väčšia ako 86), s krátkymi rukávmi, určený na zakrytie hornej časti tela, dosahujúci pod pás a v dolnej časti a na koncoch rukávov obrúbený.Má okrúhly výstrih s našitým pleteným rebrovaním, je čiastočne rozopínateľný na ľavom ramene, ktoré sa zapína na dva gombíky.Tento odev má tiež na prednej časti potlačený ozdobný motív (blúza) (pozri fotografiu č. 500). | 61061000 | Zatriedenie je určené ustanoveniami všeobecných pravidiel 1 a 6 pre interpretáciu kombinovanej nomenklatúry, poznámkou 4 ku kapitole 61, znením kódov KN 6106 a 61061000. Pozri tiež vysvetlivky ku kombinovanej nomenklatúre, ktoré sa týkajú kódov 6106 a 6109. Zatriedenie tohto odevu do položky 6109 je vylúčené kvôli gombíkom na ramene. | 4.Ľahký pletený odev (100 % bavlna), jednofarebný, s krátkymi rukávmi, určený na zakrytie hornej časti tela, dosahujúci pod pás. Tento odev má okrúhly výstrih s našitými pletenými páskami a je na spodnej časti a na koncoch rukávov obrúbený. Na úrovni pásu je našitý stĺpik očiek zo slučkovej priadze, cez ktorý prechádza tenká šnúra (pozri fotografiu č. 506). | 61091000 | Zatriedenie je určené ustanoveniami všeobecných pravidiel 1 a 6 pre interpretáciu kombinovanej nomenklatúry, doplnkovou poznámkou 2 ku kapitole 61, ako aj znením kódov KN 6109 a 61091000. Pozri tiež vysvetlivky k harmonizovanému systému, ktoré sa týkajú položky 6109. Tenká šnúra je čisto ozdobná. | 5.Ľahký pletený odev (100 % bavlna), určený na zakrytie hornej časti tela, dosahujúci pod pás, bez rukávov, bez goliera, s voľným okrúhlym nerozopínateľným výstrihom. Dolná časť tohto odevu je obrúbená. Na výstrihu a prieramkoch sú našité pletené pásky. Na úrovni pásu je našitý stĺpik očiek zo slučkovej priadze, cez ktorý prechádza tenká šnúra (pozri fotografiu č. 507). | 61091000 | Zatriedenie je určené ustanoveniami všeobecných pravidiel 1 a 6 pre interpretáciu kombinovanej nomenklatúry, doplnkovou poznámkou 2 ku kapitole 61, ako aj znením kódov KN 6109 a 61091000. Tenká šnúra je čisto ozdobná. | 6.Pletený odev zo 100 % syntetického materiálu určený na zakrytie hornej časti tela až pod pás, s krátkymi rukávmi, obrúbený na koncoch rukávov a v dolnej časti. Tento odev má výstrih tvaru V, s golierom, ktorého ľavý okraj prekrýva pravý, vyrobený z inej pletenej textílie (pozri fotografiu č. 454). | 61103091 | Zatriedenie je určené ustanoveniami všeobecných pravidiel 1 a 6 pre interpretáciu kombinovanej nomenklatúry, znením kódov KN 6110, 611030 a 61103091. Pozri tiež vysvetlivky ku kombinovanej nomenklatúre, ktoré sa týkajú položky 6110. Tento odev sa podobá svetru. | 7.Pletený odev voľného strihu zo zmesi 65 % polyesteru a 35 % bavlny, určený na zakrytie hornej časti tela až pod pás, s krátkymi rukávmi, obrúbený na koncoch rukávov a v dolnej časti. Tento odev má vo výstrihu rebrovaný doplnok, ktorý vytvára tesný vysoký golier s predným zapínaním na gombíky zľava do- prava. Na hrudnej časti tiež nesie výšivku (pozri fotografiu 455). | 61103091 | Zatriedenie je určené ustanoveniami všeobecných pravidiel 1 a 6 pre interpretáciu kombinovanej nomenklatúry znením kódov KN 6110, 611030 a 61103091. Pozri tiež vysvetlivky ku kombinovanej nomenklatúre, ktoré sa týkajú položky 6110. Tento odevu sa podobá svetru. | 8.Odev z tkanej textílie 100 % umelých vlákien, voľného strihu, zakrývajúci hornú časť tela až pod kolená. Od pása nahor je odev vyrobený z rovnakej textílie, ktorá je vybavená širokými plecnicami. Tento odev vpredu možno úplne rozopnúť a má zapínanie na gombíky sprava doľava sukňa pozri fotografiu č. 459 | 62045910 | Zatriedenie je určené ustanoveniami všeobecných pravidiel 1 a 6 pre interpretáciu kombinovanej nomenklatúry, znením kódov KN 6204, 620459 a 62045910. Pozri tiež Vysvetlivky ku kombinovanej nomenklatúre, ktoré sa týkajú podpoložiek 62045100 až 62045990. Strih a umiestnenie plecníc neumožňuje nosenie tohto odevu ako jediného oblečenia. | +++++ TIFF +++++ +++++ TIFF +++++ --------------------------------------------------